जम्मू में कहा- 2024 में मोदी 300 से ज्यादा सीटें लाकर तीसरी बार PM बनेंगे
Union Home Minister Amit Shah Jammu’s Bhagwati Nagar Rally Update; केंद्रिय गृह मंत्री अमित शाह ने शुक्रवार को कहा, जम्मू-कश्मीर में 370 खत्म हो चुकी है। अब नया जम्मू-कश्मीर बन रहा है। उन्होंने श्यामा प्रसाद मुखर्जी की पुष्यतिथि पर उन्हें याद करते हुए कहा
बिहार की राजधानी पटना में विपक्षी एकता बैठक पर गृह मंत्री अमित शाह ने तंज किया है। जम्मू में शुक्रवार को एक रैली में शाह ने कहा- आज पटना में एक फोटो सेशन चल रहा है। कितनी ही पार्टियां मीटिंग में आएं लेकिन वे कभी साथ नहीं होंगे।
विपक्ष के नेता प्रधानमंत्री नरेंद्र मोदी और NDA को चुनौती देना चाहते हैं। मैं उन्हें बताना चाहता हूं कि PM मोदी 2024 के लोकसभा चुनाव में 300 से अधिक सीटों के साथ सरकार बनाएंगे।
पटना में आज नीतीश कुमार के नेतृत्व में विपक्षी एकता के लिए 15 दलों की बैठक हुई। बैठक में 2024 में प्रधानमंत्री नरेंद्र मोदी के खिलाफ संयुक्त विपक्षी मोर्चा बनाने का निर्णय लिया गया।
श्यामा प्रसाद मुखर्जी के कारण बंगाल आज भारत के साथ
शाह ने कहा, आज डॉ. श्यामा प्रसाद मुखर्जी का बलिदान दिवस है। मुखर्जी ने जवाहरलाल नेहरू के मंत्रिमंडल में काम किया था। उनके बलिदान के कारण ही आज बंगाल भारत का हिस्सा है। उन्होंने जम्मू-कश्मीर में धारा 370 का विरोध किया था। उन्होंने कहा था कि एक देश में दो विधान, दो प्रधान और दो निशान नहीं चलेंगे।
उन्होंने कहा- मुखर्जी धारा 370 के खिलाफ 1953 में जम्मू-कश्मीर पहुंचे थे। यहां उन्हें धोखे से गिरफ्तार कर लिया गया था। हम सब जानते हैं कि उनकी हत्या कर दी गई थी। लेकिन अब धारा-370 खत्म हो गई है। उनका सपना पूरा हो गया है। उनकी आत्मा को शांति मिली होगी। आज प्रधानमंत्री नरेंद्र मोदी के नेतृत्व में नया कश्मीर बन रहा है।
NDA के शासन में 70 प्रतिशत कम हुईं आतंकी घटनाएं
शाह ने कहा, UPA के दस साल के शासन में 60 हजार 327 आतंकवादी घटनाएं हुई थीं। NDA के 9 साल के शासन में 70% कम आतंकी घटनाएं हुई हैं। आर्टिकल 370 को निरस्त करने के बाद 47 महीनों में हड़ताल के लिए केवल 32 कॉल आए, जबकि पथराव में 90% की गिरावट आई। जम्मू-कश्मीर के युवाओं ने पत्थरों की जगह लैपटॉप और किताबों को ले लिया है।
जम्मू-कश्मीर में पहली बार 1.88 करोड़ पर्यटक पहुंचे
शाह ने बताया कि 2022 में पहली बार 1.88 करोड़ पर्यटक जम्मू-कश्मीर आए थे। उन्होंने कांग्रेस नेता राहुल गांधी पर हमला बोलते हुए कहा, राहुल बाबा और मोदी जी के बीच कोई तुलना नहीं है। शाह ने सांबा में केंद्रीय फोरेंसिक विज्ञान प्रयोगशाला (सीएफएसएल) की आधारशिला रखी और लाभार्थियों को गोल्डन हेल्थ कार्ड सौंपा।
अमित शाह से जुड़ी ये खबरें भी पढ़ सकते हैं...
जम्मू से शाह का वादा- एजेंसियां मुस्तैदी से सुरक्षा करेंगी, बोले- तीन महीने में चौकसी बढ़ेगी
केंद्रीय गृह मंत्री अमित शाह ने जम्मू-कश्मीर में सुरक्षा की स्थिति को लेकर हाइलेवल मीटिंग की। इसके बाद प्रेस कॉन्फ्रेंस में कहा कि राजौरी आतंकवादी हमले की जांच NIA को सौंपी गई है। NIA और जम्मू पुलिस दोनों मिलकर इस घटना की जांच करेगी। पूरी खबर पढ़ें...